Hurilər

Hurilər (  حورية‎ )

Quranda Cənnətdə salehlərin həyat yoldaşı olacaqlarına dair ayələr  mövcuddur.İddia olunur ki, hurilər heyrətamiz gözəlliyə malikdir, dəbdəbəli, həmişəyaşıl bağlarda qiymətli xalçalar üzərində dincəlir və onların qucağında möminləri sonsuz səadət gözləyir.

 Məlumat 
Hurilərin gözlərinin ağları göz bəbəyinin qaralığı ilə kəskin şəkildə ziddiyyət təşkil edir, yəni qara gözlüdür  . Səmavi hurilər çadırlarda , həmişəyaşıl bağlarda yaşayır, qiymətli xalçalarda dincəlir  . Onlara heç bir insan və cin toxunmamışdır  və onlar qabıqda gizlənmiş mirvari kimidirlər  . Quranda ümumi bir ifadə belədir: “qara gözlü, iri gözlü”  .

Huri termini əsasən Quranın ilk hissələrində işlənir  . Sonrakı hissələrdə salehlərin yanında “paklanmış həyat yoldaşları”  və “ərlərini, yaşıdlarını sevən bakirə qızlar”  görünür. Qurani-Kərim də salehlərin zövcələrinin onlarla birlikdə Cənnətə daxil olacağını bildirir  .

Hurilərin şəhvətli obrazı İslam ilahiyyatında və xalq ədəbiyyatında əhəmiyyətli inkişaf etmişdir  . Qurilər “ zəfəran, müşk, kəhrəbadan yaradılmış, şəffaf dəriyə və daş-qaşlarla səpələnmiş bədənə malik müxtəlif rəngli canlılar” kimi təsvir edilir  .

Qurani Kərimdə hurilər barəsinə keçən ayələr

"..Onlardan ötrü orada (hər cəhətdən) pak (olan) zövcələr də var.

Onlar (möminlər) orada əbədi qalacaqlar.."

(əl-Bəqara, 25)

• "..Çadırlarda gözlərini (yalnız öz ərlərinə) dikmiş hurilər vardır.."

(ər-Rahmən, 72)

• "..Özlərinin həmçinin əməli saleh ataları, zövcələri və övladlarının daxil olacaqları

Ədn Cənnətləri gözləyir.."

(ər-Rad, 23)

• "..Həmçinin onları iri gözlü hurilərlə evləndirəcəyik.."

(əd-Duxan, 54)

• "..Siz də zövcələriniz də sevinc içində Cənnətə daxil olun.."

(əz-Zuxruf, 70)

• "..Sinələri yenicə dolmuş həmyaşıd qızlar.."

(ən-Nəbə, 33)

• "..Şübhəsiz ki, biz Cənnət qadınlarını başqa cür yaradacağıq..!

Onları bakirə qızlar, ərlərini səvən, həmyaşıdlar edəcəyik.."

(əl-Vaqiə, 35-37)

• "..O, Cənnətdə gözlərini (yalnız ərlərinə) dikmiş, bundan əvvəl özlərinə heç bir insan və cin toxunmamış qadınlar vardır.."

(ər-Rahmən, 56)

• "..(Onlar üçün orada) iri gözlü, qəşəng hurilər də vardır.

O, hurilər sanki sədəf içində gizlənmiş incidirlər.."

(əl-Vaqiə, 22-23)

Kateqoriya:Mifoloji yerlər
Kateqoriya:Qadın mifoloji varlıqlar